Ericu950/Stoicheia-meter-silver huggingface dataset:
φύσις δὲ εὐγενὴς μετρίαν ἄσκησιν προσλαβοῦσα , ἔτι δὲ τὸν ἀφθόνως διδάξοντα , ῥᾳδίως ἔρχεται πρὸς τὴν τελείαν ἀνάληψιν τῆς ἀρετῆς .
ἐγὼ δὲ συνέχομαι σώματι ἀσθενεῖ διὰ γῆρας ·
ἐτῶν γάρ εἰμι ὀγδοήκοντα ·
διόπερ οὐ δύναμαί σοι συμμίξαι .
ἀποστέλλω δέ σοί τινας τῶν ἐμαυτοῦ συσχολαστῶν , οἳ τοῖς μὲν κατὰ ψυχὴν οὐκ ἀπολείπονται ἐμοῦ , τοῖς δὲ κατὰσῶμα προτεροῦσιν ·
οἷς συνὼν οὐδενὸς καθυστερήσεις τῶν πρὸς τὴν τελείαν εὐδαιμονίαν ἀνηκόντων 0 .
ἀπέστειλε δὲ Περσαῖον καὶ Φιλωνίδην τὸν Θηβαῖον , ὧν ἀμφοτέρων Ἐπίκουρος μνημονεύει ὡς συνόντων Ἀντιγόνῳ ἐν τῇ πρὸς Ἀριστόβουλον τὸν ἀδελφὸν ἐπιστολῇ .
ἔδοξε δέ μοι καὶ τὸ ψήφισμα τὸ περὶ αὐτοῦ τῶν Ἀθηναίων ὑπογράψαι .
καὶ ἔχει ὧδε ·
“ Ἐπ Ἀρρενίδου ἄρχοντος , ἐπὶ τῆς Ἀκαμαντίδος πέμπτης πρυτανείας , Μαιμακτηριῶνος δεκάτῃ ὑστέρᾳ , τρίτῃ καὶ εἰκοστῇ τῆς πρυτανείας , ἐκκλησία κυρία , τῶν προέδρων ἐπεψήφισεν Ἵππων Κρατιστοτέλους Ξυπεταιὼν καὶ οἱ συμπρόεδροι , Θράσων Θράσωνος Ἀνακαιεὺς εἶπεν ·
“ Ἐπειδὴ Ζήνων Μνασέου Κιτιεὺς ἔτη πολλὰ κατὰ φιλοσοφίαν ἐν τῇ πόλει γενόμενος ἔν τε τοῖς λοιποῖς ἀνὴρ ἀγαθὸς ὢν διετέλεσε καὶ τοὺς εἰς σύστασιν αὐτῷ τῶν νέων πορευομένους παρακαλῶν ἐπ ἀρετὴν καὶ σωφροσύνην παρώρμα πρὸς τὰ βέλτιστα , παράδειγμα τὸν ἴδιον βίον ἐκθεὶς ἅπασιν ἀκόλουθον ὄντα τοῖς λόγοις οἷς διελέγετο , τύχῃ ἀγαθῇ δεδόχθαι τῷ δήμῳ , ἐπαινέσαι μὲν Ζήνωνα Μνασέου Κιτιέα καὶ στεφανῶσαι χρυσῷ στεφάνῳ κατὰ τὸν νόμον ἀρετῆς ἕνεκεν καὶ σωφροσύνης , οἰκοδομῆσαι δὲ αὐτῷ καὶ τάφον ἐπὶ τοῦ Κεραμεικοῦ δημοσίᾳ ·
τῆς δὲ ποιήσεως τοῦ στεφάνου καὶ τῆς οἰκοδομῆς τοῦ τάφου χειροτονῆσαι τὸν δῆμον ἤδη τοὺς ἐπιμελησομένους πέντε ἄνδρας ἐξ Ἀθηναίων .
ἐγγράψαι δὲ 〈 τόδε 〉 τὸ ψήφισμα τὸν γραμματέα τοῦ δήμου ἐν στήλαις 〈 λιθίναισ 〉 δύο καὶ ἐξεῖναι αὐτῶν θεῖναι τὴν μὲν ἐν Ἀκαδημείᾳ , τὴν δὲ ἐν Λυκείῳ 0 .
τὸ δὲ ἀνάλωμα τὸ εἰς τὰς στήλας γινόμενον μερίσαι τὸν ἐπὶ τῇ διοικήσει , ὅπως 〈 ἂν 〉 ἅπαντες εἴδωσιν ὅτι ὁ δῆμος ὁ  τῶν  Ἀθηναίων τοὺς ἀγαθοὺς καὶ ζῶντας τιμᾷ καὶ τελευτήσαντας 0 .
ἐπὶ 〈 δὲ 〉 τὴν 〈 ποίησιν τοῦ στεφάνου καὶ τὴν 〉 οἰκοδομὴν κεχειροτόνηνται Θράσων Ἀνακαιεύς , Φιλοκλῆς Πειραιεύς , Φαῖδρος Ἀναφλύστιος , Μέδων Ἀχαρνεύς , Μίκυθος Συπαληττεύς , Δίων Παιανιεύς .
καὶ τὸ ψήφισμα μὲν ὧδε ἔχει .
φησὶ δ Ἀντίγονος ὁ Καρύστιος οὐκ ἀρνεῖσθαι αὐτὸν εἶναι Κιτιέα .
τῶν γὰρ εἰς τὴν ἐπισκευὴν τοῦ λουτρῶνος συμβαλλομένων εἷς ὢν καὶ ἀναγραφόμενος ἐν τῇ στήλῃ , Ζήνωνος τοῦ φιλοσόφου , ἠξίωσε καὶ τὸ Κιτιεύς προστεθῆναι .
ποιήσας δέ ποτε κοῖλον ἐπίθημα τῇ ληκύθῳ περιέφερε νόμισμα , λύσιν ἕτοιμον τῶν ἀναγκαίων ἵν ἔχοι Κράτης ὁ διδάσκαλος .
φασὶ δ αὐτὸν ὑπὲρ χίλια τάλαντα ἔχοντα ἐλθεῖν εἰς τὴν Ἑλλάδα καὶ ταῦτα δανείζειν ναυτικῶς .
ἤσθιε δ ἀρτίδια καὶ μέλι καὶ ὀλίγον εὐώδους οἰναρίου ἔπινε .
παιδαρίοις τε ἐχρῆτο σπανίως , ἅπαξ ἢ δίς που παιδισκαρίῳ τινί , ἵνα μὴ δοκοίη μισογύνης εἶναι , σύν τε Περσαίῳ τὴν αὐτὴν οἰκίαν ᾤκει ·
καὶ αὐτοῦ αὐλητρίδιον εἰσαγαγόντος πρὸς αὐτόν , σπάσας πρὸς τὸν Περσαῖον αὐτὸ ἀπήγαγεν .
ἦν τε , φασίν , εὐσυμπερίφορος , ὡς πολλάκις Ἀντίγονον τὸν βασιλέα ἐπικωμάσαι αὐτῷ καὶ πρὸς Ἀριστοκλέα τὸν κιθαρῳδὸν ἅμ αὐτῷ ἐλθεῖν ἐπὶ κῶμον , εἶτα μέντοι ὑποδῦναι .
ἐξέκλινε δέ , φησί , καὶ τὸ πολυδημῶδες , ὡς ἐπ ἄκρου καθίζεσθαι τοῦ βάθρου , κερδαίνοντα τὸ γοῦν ἕτερον μέρος τῆς ἐνοχλήσεως .
οὐ μὴν οὐ δὲ μετὰ πλειόνων δύο ἢ τριῶν περιεπάτει .
ἐνίοτε δὲ καὶ χαλκὸν εἰσέπραττε τοὺς περιισταμένους , 〈 ὥστε δεδιότασ 〉 τὸ διδόναι μὴ ἐνοχλεῖν , καθά φησι Κλεάνθης ἐν τῷ Περὶ χαλκοῦ ·
πλειόνων τε περιστάντων αὐτόν , δείξας ἐν τῇ στοᾷ κατ ἄκρου τὸ ξύλινον περιφερὲς τοῦ βωμοῦ ἔφη , τοῦτό ποτ ἐν μέσῳ ἔκειτο , διὰ δὲ τὸ ἐμποδίζειν ἰδίᾳ ἐτέθη ·
καὶ ὑμεῖς οὖν ἐκ τοῦ 3μέσου βαστάσαντες αὑτοὺς ἧττον ἡμῖν ἐνοχλήσετε .
δημοχάρους δὲ τοῦ Λάχητος ἀσπαζομένου αὐτὸν καὶ φάσκοντος λέγειν καὶ γράφειν ὧν ἂν χρείαν ἔχῃ πρὸς Ἀντίγονον , ὡς ἐκείνου πάντα παρέξοντος , ἀκούσας οὐκέτ αὐτῷ συνδιέτριψε .
λέγεται δὲ καὶ μετὰ τὴν τελευτὴν τοῦ Ζήνωνος εἰπεῖν τὸν Ἀντίγονον , οἷον εἴη θέατρον ἀπολωλεκώς ·
ὅθεν καὶ διὰ Θράσωνος πρεσβευτοῦ παρὰ τῶν Ἀθηναίων ᾔτησεν αὐτῷ τὴν ἐν Κεραμεικῷ ταφήν .
ἐρωτηθεὶς δὲ διὰ τί θαυμάζει αὐτόν , ὅτι , ἔφη , πολλῶν καὶ μεγάλων αὐτῷ διδομένων ὑπ ἐμοῦ οὐδέποτ ἐχαυνώθη οὐ δὲ ταπεινὸς ὤφθη .
ἦν δὲ καὶ ζητητικὸς καὶ περὶ πάντων ἀκριβολογούμενος ·
ὅθεν καὶ ὁ Τίμων ἐν τοῖς Σίλλοις φησὶν οὕτω ·
καὶ Φοίνισσαν ἴδον λιχνόγραυν σκιερῷ ἐνὶ τύφῳ πάντων ἱμείρουσαν ·
ὁ δ ἔρρει γυργαθὸς αὐτῆς σμικρὸς ἐών ·
νοῦν δ εἶχεν ἐλάσσονα κινδαψοῖο .
ἐπιμελῶς δὲ καὶ πρὸς Φίλωνα τὸν διαλεκτικὸν διεκρίνετο καὶ συνεσχόλαζεν αὐτῷ ·
ὅθεν καὶ θαυμασθῆναι ὑπὸ Ζήνωνος τοῦ νεωτέρου οὐχ ἧττον Διοδώρου τοῦ διδασκάλου αὐτοῦ 0 .
ἦσαν δὲ περὶ αὐτὸν καὶ γυμνορρύπαροί τινες , ὥς φησι καὶ ὁ Τίμων ·
ὄφρα πενεστάων σύναγεν νέφος , οἳ περὶ πάντων πτωχότατοί τ ἦσαν καὶ κουφότατοι βροτοὶ ἀστῶν .
Αὐτὸν δὲ στυγνόν τ εἶναι καὶ πικρόν , καὶ τὸ πρόσωπον συνεσπασμένον .
ἦν εὐτελής τε σφόδρα καὶ βαρβαρικῆς ἐχόμενος σμικρολογίας , προσχήματι οἰκονομίας .
εἰ δέ τινα ἐπικόπτοι , περιεσταλμένως καὶ οὐ χάδην , ἀλλὰ πόρρωθεν 0 1 ·
λέγω δὲ οἷον ἐπὶ τοῦ καλλωπιζομένου ποτὲ ἔφη .
ὀχέτιον γάρ τι ὀκνηρῶς αὐτοῦ ὑπερβαίνοντος , δικαίως , εἶπεν , ὑφορᾷ τὸν πηλόν ·
οὐ γὰρ ἔστιν ἐν αὐτῷ κατοπτρίσασθαι .
ὡς δὲ Κυνικός τις οὐ φήσας ἔλαιον ἔχειν ἐν τῇ ληκύθῳ , προσῄτησεν αὐτόν , οὐκ ἔφη δώσειν 0 ·
ἀπελθόντα μέντοι ἐκέλευσε σκέψασθαι ὁπότερος εἰη ἀναιδέστερος .
ἐρωτικῶς δὲ διακείμενος Χρεμωνίδου , παρακαθιζόντων αὐτοῦ τε καὶ Κλεάνθους , ἀνέστη ·
θαυμάζοντος δὲ τοῦ Κλεάνθους ἔφη καὶ τῶν ἰατρῶν ἀκούω τῶν ἀγαθῶν , κράτιστον εἶναι φάρμακον πρὸς τὰ φλεγμαίνοντα ἡσυχίαν .
δυοῖν δ ὑπανακειμένοιν ἐν πότῳ καὶ τοῦ ὑπ αὐτὸν τὸν ὑφ ἑαυτὸν σκιμαλίζοντος τῷ ποδί , αὐτὸς ἐκεῖνον τῷ γόνατι 0 .
ἐπιστραφέντος δέ , τί οὖν 〈 ἔφη 〉 οἴει τὸν ὑποκάτω σου πάσχειν ὑπὸ σοῦ ;
πρὸς δὲ τὸν φιλόπαιδα οὔ τε τοὺς διδασκάλους ἔφη φρένας ἔχειν , ἀεὶ διατρίβοντας ἐν παιδαρίοις , οὔ τ ἐκείνους .
ἔφασκε δὲ τοὺς μὲν τῶν ἀσολοίκων λόγους καὶ ἀπηρτισμένους ὁμοίους εἶναι τῷ ἀργυρίῳ τῷ Ἀλεξανδρίνῳ ·
εὐοφθάλμους μὲν καὶ περιγεγραμμένους καθὰ καὶ τὸ νόμισμα , οὐδὲν δὲ διὰ ταῦτα βελτίονας 0 1 .
τοὺς δὲ τ οὐναντίον ἀφωμοίου τοῖς Ἀττικοῖς τετραδράχμοις εἰκῆ μὲν κεκομμένοις καὶ σολοίκως , καθέλκειν μέντοι πολλάκις τὰς κεκαλλιγραφημένας  λέξεις  .
ἀρίστωνος δὲ τοῦ μαθητοῦ πολλὰ διαλεγομένου οὐκ εὐφυῶς , ἔνια δὲ καὶ προπετῶς καὶ θρασέως , ἀδύνατον , εἰπεῖν , εἰ μή σε ὁ πατὴρ μεθύων ἐγέννησεν 0 ·
ὅθεν αὐτὸν καὶ λάλον ἀπεκάλει , βραχυλόγος ὤν .
πρὸς δὲ τὸν ὀψοφάγον μηδὲν τοῖς συμβιωταῖς καταλιπόντα , παρατεθέντος ποτὲ μεγάλου ἰχθύος , ἄρας οἷος ἦν κατεσθίειν ·
ἐμβλέψαντος δέ , τί οὖν , ἔφη , τοὺς συμβιωτὰς οἴει πάσχειν καθ ἡμέραν , εἰ σὺ μίαν μὴ δύνασαι ἐνεγκεῖν τὴν ἐμὴν ὀψοφαγίαν ;
μειρακίου δὲ περιεργότερον παρὰ τὴν ἡλικίαν ἐρωτῶντος ζήτημά τι , προσήγαγε πρὸς κάτοπτρον καὶ ἐκέλευσεν ἐμβλέψαι ·
ἔπειτ ἠρώτησεν εἰ δοκεῖ αὐτῷ ἁρμόττοντα εἶναι 〈 τῇ 〉 ὄψει τοιαύτῃ ζητήματα .
πρὸς δὲ τὸν φάσκοντα ὡς τὰ πολλὰ αὐτῷ Ἀντισθένης οὐκ ἀρέσκοι , χρείαν Σοφοκλέους προενεγκάμενος ἠρώτησεν εἴ τινα καὶ καλὰ ἔχειν αὐτῷ δοκεῖ ·
τοῦ δ οὐκ εἰδέναι φήσαντος , εἶτ οὐκ αἰσχύνῃ , ἔφη , εἰ μέν τι κακὸν ἦν εἰρημένον  ὑπ Ἀντισθένους  , τοῦτ ἐκλεγόμενος καὶ μνημονεύων , εἰ δέ τι καλόν , οὐ δ ἐπιβαλλόμενος κατέχειν 0 1 2 ;
Εἰπόντος δέ τινος ὅτι μικρὰ αὐτῷ δοκεῖ τὰ λογάρια τῶν φιλοσόφων , λέγεις , εἶπε , τ ἀληθῆ ·
δεῖ μέντοι καὶ τὰς συλλαβὰς αὐτῶν βραχείας εἶναι , εἰ δυνατόν 0 .
λέγοντος δέ τινος αὐτῷ περὶ Πολέμωνος ὡς ἄλλα προθέμενος ἄλλα λέγει , σκυθρωπάσας ἔφη πόσου γὰρ 〈 ἂν 〉 ἠγάπας τὰ διδόμενα ;
δεῖν δ ἔφη τόνῳ διαλεγόμενον ὥσπερ τοὺς ὑποκριτὰς τὴν μὲν φωνὴν καὶ τὴν δύναμιν μεγάλην ἔχειν , τὸ μέντοι στόμα μὴ διέλκειν 0 ·
ὃ ποιεῖν τοὺς πολλὰ μὲν λαλοῦντας , ἀδύνατα δέ 0 .
τοῖς εὖ λεγομένοις οὐκ ἔφη δεῖν καταλείπεσθαι τόπον ὥσπερ τοῖς ἀγαθοῖς τεχνίταις εἰς τὸ θεάσασθαι , τ οὐναντίον δὲ τὸν ἀκούοντα οὕτω πρὸς τοῖς λεγομένοις γίνεσθαι ὥστε μὴ λαμβάνειν χρόνον εἰς τὴν ἐπισημείωσιν 0 .
νεανίσκου πολλὰ λαλοῦντος ἔφη τὰ ὦτά σου εἰς τὴν γλῶτταν συνερρύηκεν .
πρὸς τὸν καλὸν εἰπόντα ὅτι οὐ δοκεῖ αὐτῷ ἐρασθήσεσθαι ὁ σοφός οὐδέν , ἔφη , ὑμῶν ἀθλιώτερον ἔσεσθαι τῶν καλῶν .
ἔλεγε δὲ καὶ τῶν φιλοσόφων τοὺς πλείστους τὰ μὲν πολλὰ ἀσόφους εἶναι , τὰ δὲ μικρὰ καὶ τυχηρὰ ἀμαθεῖς .
καὶ προεφέρετο τὸ τοῦ Καφισίου , ὃς ἐπιβαλομένου τινὸς τῶν μαθητῶν μεγάλα φυσᾶν , πατάξας εἶπεν ὡς οὐκ ἐν τῷ μεγάλῳ τὸ εὖ κείμενον εἴη , ἀλλ ἐν τῷ εὖ τὸ μέγα 0 .
νεανίσκου δέ τινος θρασύτερον διαλεγομένου , οὐκ ἂν εἴποιμι , ἔφη , μειράκιον , ἃ ἐπέρχεταί μοι .
ῥοδίου δέ τινος καλοῦ καὶ πλουσίου , ἄλλως δὲ μηδέν , προσκειμένου αὐτῷ , μὴ βουλόμενος ἀνέχεσθαι , πρῶτον μὲν ἐπὶ τὰ κεκονιμένα τῶν βάθρων ἐκάθιζεν αὐτόν , ἵνα μολύνῃ τὴν χλανίδα ·
ἔπειτα εἰς τὸν τῶν πτωχῶν τόπον , ὥστε συνανατρίβεσθαι τοῖς ῥάκεσιν αὐτῶν 0 ·
καὶ τέλος ἀπῆλθεν ὁ νεανίσκος .
πάντων ἔλεγεν ἀπρεπέστερον εἶναι τὸν τῦφον , καὶ μάλιστα ἐπὶ τῶν νέων .
μὴ τὰς φωνὰς καὶ τὰς λέξεις ἀπομνημονεύειν , ἀλλὰ περὶ τὴν διάθεσιν τῆς χρείας τὸν νοῦν ἀσχολεῖσθαι , μὴ ὥσπερ ἕψησίν τινα ἢ σκευασίαν ἀναλαμβάνοντας 0 .
δεῖν τ ἔλεγε τοὺς νέους πάσῃ κοσμιότητι χρῆσθαι ἐν πορείᾳ καὶ σχήματι καὶ περιβολῇ ·
συνεχές τε προεφέρετο τοὺς ἐπὶ τοῦ Καπανέως Εὐριπίδου στίχους , ὅτι βίος μὲν ἦν αὐτῷ ἥκιστα δ ὄλβῳ γαῦρος ἦν , φρόνημα δὲ οὐδέν τι μεῖζον εἶχεν ἢ πένης ἀνήρ 0 .
ἔλεγε δὲ μηδὲν εἶναι τῆς οἰήσεως ἀλλοτριώτερον πρὸς κατάληψιν τῶν ἐπιστημῶν , μηδενός θ ἡμᾶς οὕτως εἶναι ἐνδεεῖς ὡς χρόνου 0 .
ἐρωτηθεὶς τίς ἐστι φίλος , ἄλλος , ἔφη , ἐγώ 0 .
δοῦλον ἐπὶ κλοπῇ , φασίν , ἐμαστίγου ·
τοῦ δ εἰπόντος , εἵμαρτό μοι κλέψαι , ἔφη , καὶ δαρῆναι .
τὸ κάλλος εἶπε τῆς σωφροσύνης ἄνθος εἶναι ·
οἱ δὲ τοῦ κάλλους τὴν σωφροσύνην 0 .
τῶν γνωρίμων τινὸς παιδάριον μεμωλωπισμένον θεασάμενος πρὸς αὐτόν , ὁρῶ σου , ἔφη , τοῦ θυμοῦ τὰ ἴχνη ·
πρὸς τὸν κεχρισμένον τῷ μύρῳ , τίς ἐστιν , ἔφη , ὁ γυναικὸς ὄζων ;
διονυσίου δὲ τοῦ Μεταθεμένου εἰπόντος αὐτῷ διὰ τί αὐτὸν μόνον οὐ διορθοῖ , ἔφη , οὐ γάρ σοι πιστεύω .
πρὸς τὸ φλυαροῦν μειράκιον , διὰ τοῦτο , εἶπε , δύο ὦτα ἔχομεν , στόμα δὲ ἕν , ἵνα πλείονα μὲν ἀκούωμεν , ἥττονα δὲ λέγωμεν 0 .
ἐν συμποσίῳ κατακείμενος σιγῇ τὴν αἰτίαν ἠρωτήθη ·
ἔφη οὖν τῷ ἐγκαλέσαντι ἀπαγγεῖλαι πρὸς τὸν βασιλέα ὅτι παρῆν τις σιωπᾶν ἐπιστάμενος ·
ἦσαν δὲ οἱ ἐρωτήσαντες παρὰ Πτολεμαίου πρέσβεις ἀφικόμενοι καὶ βουλόμενοι μαθεῖν τί εἴποιεν παρ αὐτοῦ πρὸς τὸν βασιλέα .
ἐρωτηθεὶς πῶς ἔχει πρὸς λοιδορίαν , καθάπερ , εἶπεν , εἰ πρεσβευτὴς ἀναπόκριτος ἀποστέλλοιτο 0 .
φησὶ δ Ἀπολλώνιος ὁ Τύριος , ἕλκοντος αὐτὸν Κράτητος τοῦ ἱματίου ἀπὸ Στίλπωνος , εἰπεῖν , ὦ Κράτης , λαβὴ φιλοσόφων ἐστὶν ἐπιδέξιος ἡ διὰ τῶν ὤτων ·
πείσας οὖν ἕλκε τούτων ·
εἰ δέ με βιάζῃ , τὸ μὲν σῶμα παρὰ σοὶ ἔσται , ἡ δὲ ψυχὴ παρὰ Στίλπωνι 0 .
συνδιέτριψε δὲ καὶ Διοδώρῳ , καθά φησιν Ἱππόβοτος ·
παρ ᾧ καὶ τὰ διαλεκτικὰ ἐξεπόνησεν .
ἤδη δὲ προκόπτων εἰσῄει καὶ πρὸς Πολέμωνα ὑπ ἀτυφίας , ὥστε φασὶ λέγειν ἐκεῖνον , οὐ λανθάνεις , ὦ Ζήνων , ταῖς κηπαίαις παρεισρέων θύραις καὶ τὰ δόγματα κλέπτων Φοινικικῶς μεταμφιεννύς .
καὶ πρὸς τὸν δείξαντα δ αὐτῷ διαλεκτικὸν ἐν τῷ θερίζοντι λόγῳ ἑπτὰ διαλεκτικὰς ἰδέας πυθέσθαι , πόσας εἰσπράττεται μισθοῦ ·
ἀκούσαντα δὲ ἑκατόν , διακοσίας αὐτῷ δοῦναι 0 .
τοσοῦτον ἤσκει φιλομάθειαν .
φασὶ δὲ καὶ πρῶτον καθῆκον ὠνομακέναι καὶ λόγον περὶ αὐτοῦ πεποιηκέναι .
τούς θ Ἡσιόδου στίχους μεταγράφειν οὕτω ·
κεῖνος μὲν πανάριστος ὃς εὖ εἰπόντι πίθηται , ἐσθλὸς δ αὖ κ ἀκεῖνος ὃς αὐτὸς πάντα νοήσῃ 0 1 .
κρείττονα γὰρ εἶναι τὸν ἀκοῦσαι καλῶς δυνάμενον τὸ λεγόμενον καὶ χρῆσθαι αὐτῷ τοῦ δι αὑτοῦ τὸ πᾶν συννοήσαντος 0 ·
τῷ μὲν γὰρ εἶναι μόνον τὸ συνεῖναι , τῷ δ εὖ πεισθέντι προσεῖναι καὶ τὴν πρᾶξιν 0 1 .
ἐρωτηθεὶς δέ , φησί , διὰ τί αὐστηρὸς ὢν ἐν τῷ πότῳ διαχεῖται ἔφη , καὶ οἱ θέρμοι πικροὶ ὄντες βρεχόμενοι γλυκαίνονται .
φησὶ δὲ καὶ Ἑκάτων ἐν τῷ δευτέρῳ τῶν Χρειῶν ἀνίεσθαι αὐτὸν ἐν ταῖς τοιαύταις κοινωνίαις .
ἔλεγέ τε κρεῖττον εἶναι τοῖς ποσὶν ὀλισθεῖν ἢ τῇ γλώττῃ 0 .
τὸ εὖ γίνεσθαι μὲν παρὰ μικρόν , οὐ μὴν μικρὸν εἶναι 0 .
οἱ δὲ Σωκράτους . 0
ἦν δὲ καρτερικώτατος καὶ λιτότατος , ἀπύρῳ τροφῇ χρώμενος καὶ τρίβωνι λεπτῷ , ὥστε λέγεσθαι ἐπ αὐτοῦ ·
τὸν δ οὔ τ ἂρ χειμὼν κρυόεις , οὐκ ὄμβρος ἀπείρων , οὐ φλὸξ ἠελίοιο δαμάζεται , οὐ νόσος αἰνή , οὐκ ἔροτις δήμου ἐναρεῖ μένος , ἀλλ ὅ γ ἀτειρὴς ἀμφὶ διδασκαλίῃ τέτατι νύκτας τε καὶ ἦμαρ 0 1 2 .
οἵ γε μὴν κωμικοὶ ἐλάνθανον ἐπαινοῦντες αὐτὸν διὰ τῶν σκωμμάτων .
ἵνα καὶ Φιλήμων φησὶν οὕτως ἐν δράματι Φιλοσόφοις ·
εἷς ἄρτος , ὄψον ἰσχάς , ἐπιπιεῖν ὕδωρ .
φιλοσοφίαν καινὴν γὰρ οὗτος φιλοσοφεῖ , πεινῆν διδάσκει καὶ μαθητὰς λαμβάνει ·
οἱ δὲ Ποσειδίππου 0 .
ἤδη δὲ καὶ εἰς παροιμίαν σχεδὸν ἐχώρησεν .
ἐλέγετο γοῦν ἐπ αὐτοῦ ·
τοῦ φιλοσόφου Ζήνωνος ἐγκρατέστερος 0 .
ἀλλὰ καὶ Ποσείδιππος Μεταφερομένοις 0 ·
ὥστ ἐν ἡμέραις δέκα εἶναι δοκεῖν Ζήνωνος ἐγκρατέστερον 0 .
τῷ γὰρ ὄντι πάντας ὑπερεβάλλετο τῷ τ εἴδει τούτῳ καὶ τῇ σεμνότητι καὶ δὴ νὴ Δία τῇ μακαριότητι ·
ὀκτὼ γὰρ πρὸς τοῖς ἐνενήκοντα βιοὺς ἔτη κατέστρεψεν , ἄνοσος καὶ ὑγιὴς διατελέσας .
περσαῖος δέ φησιν ἐν ταῖς Ἠθικαῖς σχολαῖς δύο καὶ ἑβδομήκοντα ἐτῶν τελευτῆσαι αὐτόν , ἐλθεῖν δ Ἀθήναζε δύο καὶ εἴκοσιν ἐτῶν ·
ὁ δ Ἀπολλώνιός φησιν ἀφηγήσασθαι τῆς σχολῆς αὐτὸν ἔτη δυοῖν δέοντα ἑξήκοντα .
ἐτελεύτα δὴ οὕτως ·
ἐκ τῆς σχολῆς ἀπιὼν προσέπταισε καὶ τὸν δάκτυλον περιέρρηξε ·
παίσας δὲ τὴν γῆν τῇ χειρί , φησὶ τὸ ἐκ τῆς Νιόβης , ἔρχομαι ·
τί μ αὔεις ;
καὶ παραχρῆμα ἐτελεύτησεν , ἀποπνίξας ἑαυτόν .
ἀθηναῖοι δ ἔθαψαν αὐτὸν ἐν τῷ Κεραμεικῷ καὶ ψηφίσμασι τοῖς προειρημένοις ἐτίμησαν , τὴν ἀρετὴν αὐτῷ προσμαρτυροῦντες .
καὶ Ἀντίπατρος ὁ Σιδώνιος ἐποίησεν οὕτως εἰς αὐτόν ·
τῆνος ὅδε Ζήνων Κιτίῳ φίλος , ὅς ποτ Ὄλυμπον ἔδραμεν , οὐκ Ὄσσῃ Πήλιον ἀνθέμενος , οὐ δὲ τά γ Ἡρακλῆος ἀέθλεε 0 ·
τὰν δέ ποτ ἄστρα ἀτραπιτὸν μούνας εὗρε σαοφροσύνας .
καὶ ἄλλο Ζηνόδοτος ὁ στωικός , Διογένους μαθητής 0 ·
ἔκτισας αὐτάρκειαν , ἀφεὶς κενεαυχέα πλοῦτον , Ζήνων , σὺν πολιῷ σεμνὸς ἐπισκυνίῳ ·
ἄρσενα γὰρ λόγον εὗρες , ἐνηθλήσω δὲ προνοίᾳ αἵρεσιν , ἀτρέστου ματέρ ἐλευθερίας ·
εἰ δὲ πάτρα Φοίνισσα , τίς ὁ φθόνος 0 ;
οὐ καὶ ὁ Κάδμος κεῖνος , ἀφ οὗ γραπτὰν Ἑλλὰς ἔχει σελίδα ;
καὶ κοινῇ δὲ καὶ περὶ πάντων τῶν στωικῶν Ἀθήναιος ὁ ἐπιγραμματοποιός φησιν οὕτως ·
Εἴπομεν ὡς ἐτελεύτα ὁ Ζήνων καὶ ἡμεῖς ἐν τῇ Παμμέτρῳ τοῦτον τὸν τρόπον 0 ·
τὸν Κιτιᾶ Ζήνωνα θανεῖν λόγος ὡς ὑπὸ γήρως πολλὰ καμὼν ἐλύθη μένων ἄσιτος 0 ·
οἱ δ , ὅτι προσκόψας ποτ ἔφη χερὶ γαῖαν ἀλοίσας ἔρχομαι αὐτόματος ·
τί δὴ καλεῖς με ;
ἔνιοι γὰρ καὶ τοῦτον τὸν τρόπον τελευτῆσαί φασιν αὐτόν .
καὶ περὶ μὲν τῆς τελευτῆς ταῦτα 0 .
φησὶ δὲ Δημήτριος ὁ Μάγνης ἐν τοῖς Ὁμωνύμοις τὸν πατέρα αὐτοῦ Μνασέαν πολλάκις ἅτ ἔμπορον Ἀθήναζε παραγίνεσθαι καὶ πολλὰ τῶν Σωκρατικῶν βιβλίων ἀποφέρειν ἔτι παιδὶ ὄντι τῷ Ζήνωνι ·
ὅθεν καὶ ἐν τῇ πατρίδι συγκεκροτῆσθαι 0 .
καὶ οὕτως ἐλθόντα εἰς Ἀθήνας Κράτητι παραβαλεῖν .
δοκεῖ δέ , φησί , καὶ τὸ τέλος αὐτὸς ὁρίσαι τῶν 〈 ἄλλων 〉 πλανωμένων περὶ τὰς ἀποφάσεις .
ὤμνυε δέ , φασί , καὶ κάππαριν , καθάπερ Σωκράτης τὸν κύνα 0 .
ἔνιοι μέντοι , ἐξ ὧν εἰσιν οἱ περὶ Κάσσιον τὸν σκεπτικόν , ἐν πολλοῖς κατηγοροῦντες τοῦ Ζήνωνος , πρῶτον μὲν τὴν ἐγκύκλιον παιδείαν ἄχρηστον ἀποφαίνειν λέγουσιν ἐν ἀρχῇ τῆς Πολιτείας , δεύτερον ἐχθροὺς καὶ πολεμίους καὶ δούλους καὶ ἀλλοτρίους λέγειν αὐτὸν ἀλλήλων εἶναι πάντας τοὺς μὴ σπουδαίους , καὶ γονεῖς τέκνων καὶ ἀδελφοὺς ἀδελφῶν , 〈 καὶ 〉 οἰκείους οἰκείων .
πάλιν ἐν τῇ Πολιτείᾳ παριστάντα πολίτας καὶ φίλους καὶ οἰκείους καὶ ἐλευθέρους τοὺς σπουδαίους μόνον , ὥστε τοῖς στωικοῖς οἱ γονεῖς καὶ τὰ τέκνα ἐχθροί 0 ·
οὐ γάρ εἰσι σοφοί .
κοινάς τε τὰς γυναῖκας δογματίζειν ὁμοίως ἐν τῇ Πολιτείᾳ καὶ κατὰ τοὺς διακοσίους 〈 στίχουσ 〉 μή θ ἱερὰ μή τε δικαστήρια μή τε γυμνάσια ἐν ταῖς πόλεσιν οἰκοδομεῖσθαι .
περί τε νομίσματος οὕτως γράφειν , νόμισμα δ οὔ τ ἀλλαγῆς ἕνεκεν οἴεσθαι δεῖν κατασκευάζειν οὔ τ ἀποδημίας ἕνεκεν .
καὶ ἐσθῆτι δὲ τῇ αὐτῇ κελεύει χρῆσθαι καὶ ἄνδρας καὶ γυναῖκας καὶ μηδὲν μόριον ἀποκεκρύφθαι .
ὅτι δ αὐτοῦ ἐστιν ἡ Πολιτεία καὶ Χρύσιππος ἐν τῷ Περὶ πολιτείας φησί .
περί τ ἐρωτικῶν διείλεκται κατὰ τὴν ἀρχὴν τῆς ἐπιγραφομένης Ἐρωτικῆς τέχνης ·
ἀλλὰ καὶ ἐν ταῖς Διατριβαῖς τὰ παραπλήσια γράφει .
τοιουτότροπά τινά ἐστι παρὰ τῷ Κασσίῳ , ἀλλὰ καὶ Ἰσιδώρῳ τῷ Περγαμηνῷ ῥήτορι ·
ὃς καὶ ἐκτμηθῆναί φησιν ἐκ τῶν βιβλίων τὰ κακῶς λεγόμενα παρὰ τοῖς στωικοῖς ὑπ Ἀθηνοδώρου τοῦ στωικοῦ πιστευθέντος τὴν ἐν Περγάμῳ βιβλιοθήκην ·
εἶτ ἀντιτεθῆναι αὐτά , φωραθέντος τοῦ Ἀθηνοδώρου καὶ κινδυνεύσαντος .
καὶ τοσαῦτα μὲν περὶ τῶν ἀθετουμένων αὐτοῦ 0 .
γεγόνασι δὲ Ζήνωνες ὀκτώ ·
πρῶτος ὁ Ἐλεάτης , περὶ οὗ λέξομεν 0 ·
τρίτος Ῥόδιος , τὴν ἐντόπιον γεγραφὼς ἱστορίαν ἑνιαίαν 0 ·
τέταρτος ἱστορικός , τὴν Πύρρου γεγραφὼς στρατείαν εἰς Ἰταλίαν καὶ Σικελίαν , ἀλλὰ καὶ ἐπιτομὴν τῶν πεπραγμένων Ῥωμαίοις τε καὶ Καρχηδονίοις 0 ·
πέμπτος Χρυσίππου μαθητής , βιβλία μὲν ὀλίγα γεγραφώς , μαθητὰς δὲ πλείστους καταλελοιπώς 0 ·
ἕκτος ἰατρὸς Ἡροφίλειος , νοῆσαι μὲν ἱκανός , γράψαι δ ἄτονος 0 ·
ἕβδομος γραμματικός , οὗ πρὸς τοῖς ἄλλοις καὶ ἐπιγράμματα φέρεται ·
ὄγδοος Σιδώνιος τὸ γένος , φιλόσοφος Ἐπικούρειος καὶ νοῆσαι καὶ ἑρμηνεῦσαι σαφής 0 .
μαθηταὶ δὲ Ζήνωνος πολλοὶ μέν , ἔνδοξοι δὲ Περσαῖος Δημητρίου Κιτιεύς , ὃν οἱ μὲν γνώριμον αὐτοῦ , οἱ δὲ οἰκέτην ἕνα τῶν εἰς βιβλιογραφίαν πεμπομένων αὐτῷ παρ Ἀντιγόνου , οὗ καὶ τροφεὺς ἦν τοῦ παιδὸς Ἁλκυονέως 0 1 2 .
διάπειραν δέ ποτε βουληθεὶς λαβεῖν αὐτοῦ ὁ Ἀντίγονος ἐποίησεν αὐτῷ πλαστῶς ἀγγελθῆναι ὡς εἴη τὰ χωρία αὐτοῦ πρὸς τῶν πολεμίων ἀφῃρημένα ·
καὶ σκυθρωπάσαντος , ὁρᾷς , ἔφη , ὅτι οὐκ ἔστιν ὁ πλοῦτος ἀδιάφορον ;
βιβλία δὲ αὐτοῦ φέρεται τάδε ·
περὶ βασιλείας .
πολιτεία Λακωνική .
περὶ γάμου .
περὶ ἀσεβείας .
περὶ ἐρώτων .
προτρεπτικοί .
διατριβῶν .
χρειῶν δ ′ Ἀπομνημονεύματα 0 .
πρὸς τοὺς Πλάτωνος νόμους ζ ′ 0 .
ἀρίστων Μιλτιάδου Χῖος , ὁ τὴν ἀδιαφορίαν εἰσηγησάμενος 0 .
ἥριλλος Καρχηδόνιος , ὁ τὴν ἐπιστήμην τέλος εἰπών 0 .
διονύσιος ὁ μεταθέμενος εἰς τὴν ἡδονήν 0 ·
διὰ γὰρ σφοδρὰν ὀφθαλμίαν ὤκνησεν ἔτι λέγειν τὸν πόνον ἀδιάφορον ·
οὗτος ἦν Ἡρακλεώτης .
σφαῖρος Βοσποριανός 0 ·
κλεάνθης Φανίου Ἄσσιος , ὁ διαδεξάμενος τὴν σχολήν 0 ·
ὃν καὶ ἀφωμοίου ταῖς σκληροκήροις δέλτοις , αἳ μόλις μὲν γράφονται , διατηροῦσι δὲ τὰ γραφέντα .
διήκουσε δ ὁ Σφαῖρος καὶ Κλεάνθους μετὰ τὴν Ζήνωνος τελευτήν ·
καὶ λέξομεν περὶ αὐτοῦ ἐν τῷ Περὶ Κλεάνθους .
ἦσαν δὲ Ζήνωνος μαθηταὶ καὶ οἵδε , καθά φησιν Ἱππόβοτος ·
φιλωνίδης Θηβαῖος , Κάλλιππος Κορίνθιος , Ποσειδώνιος Ἀλεξανδρεύς , Ἀθηνόδωρος Σολεύς , Ζήνων Σιδώνιος 0 1 2 .
κοινῇ δὲ περὶ πάντων τῶν στωικῶν δογμάτων ἔδοξέ μοι ἐν τῷ Ζήνωνος εἰπεῖν βίῳ , διὰ τὸ τοῦτον κτίστην γενέσθαι τῆς αἱρέσεως .
ἔστι μὲν οὖν αὐτοῦ καὶ τὰ προγεγραμμένα βιβλία πολλά , ἐν οἷς ἐλάλησεν ὡς οὐδεὶς τῶν στωικῶν 0 .
τὰ δὲ δόγματα κοινῶς ἐστι τάδε ·
λελέχθω δ ἐπὶ κεφαλαίων , ὥσπερ καὶ ἐπὶ τῶν ἄλλων ποιεῖν εἰώθαμεν .
τριμερῆ φασὶν εἶναι τὸν κατὰ φιλοσοφίαν λόγον ·
εἶναι γὰρ αὐτοῦ τὸ μέν τι φυσικόν , τὸ δὲ ἠθικόν , τὸ δὲ λογικόν 0 1 2 .
οὕτω δὲ πρῶτος διεῖλε Ζήνων ὁ Κιτιεὺς ἐν τῷ Περὶ λόγου καὶ Χρύσιππος ἐν τῷ α ′ Περὶ λόγου καὶ ἐν τῇ α ′ τῶν Φυσικῶν καὶ Ἀπολλόδωρος καὶ Σύλλος ἐν τῷ πρώτῳ τῶν Εἰς τὰ δόγματα εἰσαγωγῶν καὶ Εὔδρομος ἐν τῇ Ἠθικῇ στοιχειώσει καὶ Διογένης ὁ Βαβυλώνιος καὶ Ποσειδώνιος .
ταῦτα δὲ τὰ μέρη ὁ μὲν Ἀπολλόδωρος τόπους καλεῖ , ὁ δὲ Χρύσιππος καὶ Εὔδρομος εἴδη , ἄλλοι γένη 0 .
εἰκάζουσι δὲ ζῴῳ τὴν φιλοσοφίαν , ὀστοῖς μὲν καὶ νεύροις τὸ λογικὸν προσομοιοῦντες , τοῖς δὲ σαρκωδεστέροις τὸ ἠθικόν , τῇ δὲ ψυχῇ τὸ φυσικόν 0 1 2 .
ἢ πάλιν ᾠῷ ·
τὰ μὲν γὰρ ἐκτὸς εἶναι τὸ λογικόν , τὰ δὲ μετὰ ταῦτα τὸ ἠθικόν , τὰ δ ἐσωτάτω τὸ φυσικόν 0 1 2 .
ἢ ἀγρῷ παμφόρῳ 0 ·
οὗ τὸν μὲν περιβεβλημένον φραγμὸν τὸ λογικόν , τὸν δὲ καρπὸν τὸ ἠθικόν , τὴν δὲ γῆν ἢ τὰ δένδρα τὸ φυσικόν 0 1 2 .
ἢ πόλει καλῶς τετειχισμένῃ καὶ κατὰ λόγον διοικουμένῃ 0 .
καὶ οὐθὲν μέρος τοῦ ἑτέρου ἀποκεκρίσθαι , καθά τινες αὐτῶν φασιν , ἀλλὰ μεμίχθαι αὐτά 0 .
καὶ τὴν παράδοσιν μικτὴν ἐποίουν .
ἄλλοι δὲ πρῶτον μὲν τὸ λογικὸν τάττουσι , δεύτερον δὲ τὸ φυσικόν , καὶ τρίτον τὸ ἠθικόν 0 ·
ὧν ἐστι Ζήνων ἐν τῷ Περὶ λόγου καὶ Χρύσιππος καὶ Ἀρχέδημος καὶ Εὔδρομος .
ὁ μὲν γὰρ Πτολεμαεὺς Διογένης ἀπὸ τῶν ἠθικῶν ἄρχεται , ὁ δ Ἀπολλόδωρος δεύτερα τὰ ἠθικά , Παναίτιος δὲ καὶ Ποσειδώνιος ἀπὸ τῶν φυσικῶν ἄρχονται , καθά φησι Φανίας ὁ Ποσειδωνίου γνώριμος ἐν τῷ πρώτῳ τῶν Ποσειδωνείων σχολῶν 0 .
ὁ δὲ Κλεάνθης ἓξ μέρη φησί , διαλεκτικόν , ῥητορικόν , ἠθικόν , πολιτικόν , φυσικόν , θεολογικόν .
ἄλλοι δ οὐ τοῦ λόγου ταῦτα μέρη φασίν , ἀλλ αὐτῆς τῆς φιλοσοφίας , ὡς Ζήνων ὁ Ταρσεύς 0 .
τὸ δὲ λογικὸν μέρος φασὶν ἔνιοι εἰς δύο διαιρεῖσθαι ἐπιστήμας , εἰς ῥητορικὴν καὶ εἰς διαλεκτικήν .
τινὲς δὲ καὶ εἰς τὸ ὁρικὸν εἶδος , τὸ περὶ κανόνων καὶ κριτηρίων 0 ·
ἔνιοι δὲ τὸ ὁρικὸν περιαιροῦσι .
τὸ μὲν οὖν περὶ κανόνων καὶ κριτηρίων παραλαμβάνουσι πρὸς τὸ τὴν ἀλήθειαν εὑρεῖν ·
ἐν αὐτῷ γὰρ τὰς τῶν φαντασιῶν διαφορὰς ἀπευθύνουσι .
καὶ τὸ ὁρικὸν δὲ ὁμοίως πρὸς ἐπίγνωσιν τῆς ἀληθείας 0 ·
διὰ γὰρ τῶν ἐννοιῶν τὰ πράγματα λαμβάνεται .
τήν τε ῥητορικὴν ἐπιστήμην οὖσαν τοῦ εὖ λέγειν περὶ τῶν ἐν διεξόδῳ λόγων καὶ τὴν διαλεκτικὴν τοῦ ὀρθῶς διαλέγεσθαι περὶ τῶν ἐν ἐρωτήσει καὶ ἀποκρίσει λόγων 0 1 ·
ὅθεν καὶ οὕτως αὐτὴν ὁρίζονται , ἐπιστήμην ἀληθῶν καὶ ψευδῶν καὶ οὐδετέρων .
καὶ τὴν μὲν ῥητορικὴν αὐτὴν εἶναι λέγουσι τριμερῆ ·
τὸ μὲν γὰρ αὐτῆς εἶναι συμβουλευτικόν , τὸ δὲ δικανικόν , τὸ δὲ ἐγκωμιαστικόν 0 1 2 .
Εἶναι δ αὐτῆς τὴν διαίρεσιν εἴς τε τὴν εὕρεσιν καὶ εἰς τὴν φράσιν καὶ εἰς τὴν τάξιν καὶ εἰς τὴν ὑπόκρισιν .
τὸν δὲ ῥητορικὸν λόγον εἴς τε τὸ προοίμιον καὶ εἰς τὴν διήγησιν καὶ τὰ πρὸς τοὺς ἀντιδίκους καὶ τὸν ἐπίλογον 0 .
τὴν διαλεκτικὴν διαιρεῖσθαι εἴς τε τὸν περὶ τῶν σημαινομένων καὶ τῆς φωνῆς τόπον 0 ·
καὶ τὸν μὲν τῶν σημαινομένων εἴς τε τὸν περὶ τῶν φαντασιῶν τόπον καὶ τῶν ἐκ τούτων ὑφισταμένων λεκτῶν ἀξιωμάτων καὶ αὐτοτελῶν καὶ κατηγορημάτων καὶ τῶν ὁμοίων ὀρθῶν καὶ ὑπτίων καὶ γενῶν καὶ εἰδῶν , ὁμοίως δὲ καὶ λόγων καὶ τρόπων καὶ συλλογισμῶν καὶ τῶν παρὰ τὴν φωνὴν καὶ τὰ πράγματα σοφισμάτων 0 ·
ὧν εἶναι ψευδομένους λόγους καὶ ἀληθεύοντας καὶ ἀποφάσκοντας σωρίτας τε καὶ τοὺς ὁμοίους τούτοις , ἐλλιπεῖς καὶ ἀπόρους καὶ περαίνοντας καὶ ἐγκεκαλυμμένους κερατίνας τε καὶ οὔτιδας καὶ θερίζοντας .
Εἶναι δὲ τῆς διαλεκτικῆς ἴδιον τόπον καὶ τὸν προειρημένον περὶ αὐτῆς τῆς φωνῆς , ἐν ᾧ δείκνυται ἡ ἐγγράμματος φωνὴ καὶ τίνα τὰ τοῦ λόγου μέρη , καὶ περὶ σολοικισμοῦ καὶ βαρβαρισμοῦ καὶ ποιημάτων καὶ ἀμφιβολιῶν καὶ περὶ ἐμμελοῦς φωνῆς καὶ περὶ μουσικῆς καὶ περὶ ὅρων κατά τινας καὶ διαιρέσεων καὶ λέξεων 0 .
Εὐχρηστοτάτην δέ φασιν εἶναι τὴν περὶ τῶν συλλογισμῶν θεωρίαν ·
τὸ γὰρ ἀποδεικτικὸν ἐμφαίνειν , ὅπερ συμβάλλεσθαι πολὺ πρὸς διόρθωσιν τῶν δογμάτων , καὶ τάξιν καὶ μνήμην τὸ ἐπιστατικὸν κατάλημμα ἐμφαίνειν 0 .
Εἶναι δὲ τὸν λόγον αὐτὸν σύστημα ἐκ λημμάτων καὶ ἐπιφορᾶς ·
τὸν δὲ συλλογισμὸν λόγον συλλογιστικὸν ἐκ τούτων 0 ·
τὴν δ ἀπόδειξιν λόγον διὰ τῶν μᾶλλον καταλαμβανομένων τὸ ἧττον καταλαμβανόμενον περαίνοντα 0 .
τὴν δὲ φαντασίαν εἶναι τύπωσιν ἐν ψυχῇ , τοῦ ὀνόματος οἰκείως μετενηνεγμένου ἀπὸ τῶν τύπων 〈 τῶν 〉 ἐν τῷ κηρῷ ὑπὸ τοῦ δακτυλίου γινομένων .
τῆς δὲ φαντασίας τὴν μὲν καταληπτικήν , τὴν δὲ ἀκατάληπτον 0 1 2 ·
καταληπτικὴν μέν , ἣν κριτήριον εἶναι τῶν πραγμάτων φασί , τὴν γινομένην ἀπὸ ὑπάρχοντος κατ αὐτὸ τὸ ὑπάρχον ἐναπεσφραγισμένην καὶ ἐναπομεμαγμένην 0 ·
ἀκατάληπτον δὲ τὴν μὴ ἀπὸ ὑπάρχοντος , ἢ ἀπὸ ὑπάρχοντος μέν , μὴ κατ αὐτὸ δὲ τὸ ὑπάρχον 0 1 ·
τὴν μὴ τρανῆ μη δὲ ἔκτυπον 0 .
Αὐτὴν δὲ τὴν διαλεκτικὴν ἀναγκαίαν εἶναι καὶ ἀρετὴν ἐν εἴδει περιέχουσαν ἀρετάς ·
τήν τ ἀπροπτωσίαν ἐπιστήμην τοῦ πότε δεῖ συγκατατίθεσθαι καὶ μή 0 ·
τὴν δ ἀνεικαιότητα ἰσχυρὸν λόγον πρὸς τὸ εἰκός , ὥστε μὴ ἐνδιδόναι αὐτῷ 0 ·
τὴν δ ἀνελεγξίαν ἰσχὺν ἐν λόγῳ , ὥστε μὴ ἀπάγεσθαι ὑπ αὐτοῦ εἰς τὸ ἀντικείμενον 0 ·
τὴν δ ἀματαιότητα ἕξιν ἀναφέρουσαν τὰς φαντασίας ἐπὶ τὸν ὀρθὸν λόγον 0 .
αὐτήν τε τὴν ἐπιστήμην φασὶν ἢ κατάληψιν ἀσφαλῆ ἢ ἕξιν ἐν φαντασιῶν προσδέξει ἀμετάπτωτον ὑπὸ λόγου .
οὐκ ἄνευ δὲ τῆς διαλεκτικῆς θεωρίας τὸν σοφὸν ἄπτωτον ἔσεσθαι ἐν λόγῳ ·
τό τε γὰρ ἀληθὲς καὶ τὸ ψεῦδος διαγινώσκεσθαι ὑπ αὐτῆς καὶ τὸ πιθανὸν τό τ ἀμφιβόλως λεγόμενον διευκρινεῖσθαι 0 ·
χωρίς τ αὐτῆς οὐκ εἶναι ὁδῷ ἐρωτᾶν καὶ ἀποκρίνεσθαι .
διατείνειν δὲ τὴν ἐν ταῖς ἀποφάσεσι προπέτειαν καὶ ἐπὶ τὰ γινόμενα , ὥστ εἰς ἀκοσμίαν καὶ εἰκαιότητα τρέπεσθαι τοὺς ἀγυμνάστους ἔχοντας τὰς φαντασίας .
οὐκ ἄλλως τ ὀξὺν καὶ ἀγχίνουν καὶ τὸ ὅλον δεινὸν ἐν λόγοις φανήσεσθαι τὸν σοφόν 0 ·
τοῦ γὰρ αὐτοῦ εἶναι ὀρθῶς διαλέγεσθαι καὶ διαλογίζεσθαι καὶ τοῦ αὐτοῦ πρός τε τὰ προκείμενα διαλεχθῆναι καὶ πρὸς τὸ ἐρωτώμενον ἀποκρίνασθαι , ἅπερ ἐμπείρου διαλεκτικῆς ἀνδρὸς εἶναι 0 .
ἐν οὖν τοῖς λογικοῖς ταῦτ αὐτοῖς δοκεῖ κεφαλαιωδῶς .
καὶ ἵνα καὶ κατὰ μέρος εἴπωμεν καὶ τὰ ἅπερ αὐτῶν εἰς τὴν εἰσαγωγικὴν τείνει τέχνην , καὶ αὐτὰ ἐπὶ λέξεως τίθησι Διοκλῆς ὁ Μάγνης ἐν τῇ Ἐπιδρομῇ τῶν φιλοσόφων , λέγων οὕτως ·
“ Ἀρέσκει τοῖς Στωικοῖς τὸν περὶ φαντασίας καὶ αἰσθήσεως προτάττειν λόγον , καθότι τὸ κριτήριον , ᾧ ἡ ἀλήθεια τῶν πραγμάτων γινώσκεται , κατὰ γένος φαντασία ἐστί , καὶ καθότι ὁ περὶ συγκαταθέσεως καὶ ὁ περὶ καταλήψεως καὶ νοήσεως λόγος , προάγων τῶν ἄλλων , οὐκ ἄνευ φαντασίας συνίσταται .
προηγεῖται γὰρ ἡ φαντασία , εἶθ ἡ διάνοια ἐκλαλητικὴ ὑπάρχουσα , ὃ πάσχει ὑπὸ τῆς φαντασίας , τοῦτο ἐκφέρει λόγῳ .
διαφέρει δὲ φαντασία καὶ φάντασμα ·